ΓΡΑΠΤΗ ΕΡΩΤΗΣΗ E-1930/02

υποβολή: Franoise Grossette (PPE-DE) προς την Επιτροπή

(3 Ιουλίου 2002)

Θέμα: Διαφορά στην τιμή των εφημερίδων

Είναι λογικό να δεχτούμε ότι μπορεί ναπάρχουν, λόγω του κόστους διακίνησης, διαφορές στην τιμή μιας εφημερίδας ή περιοδικής έκδοσης ανάλογα αν αγοράζεται στη χώρα προέλευσής τους ή σε άλλο κράτος μέλος.

Όμως, ορισμένες τιμές φαίνονταιψηλότερες από το πραγματικό κόστος των εξόδων μεταφοράς, κυρίως στο πλαίσιο της πολιτικής συνδρομής σε ορισμένα έντυπα.

Ορισμένα προτείνουν επίσηςπηρεσίες που επιφυλάσσονται μόνο στους συνδρομητές που διαμένουν στον τόπο προέλευσης των εκδόσεων.

Η Επιτροπή πιστεύει ή όχι ότι τα στοιχεία αυτά αποτελούν παρεμπόδιση των κανόνων λειτουργίας της εσωτερικής αγοράς·

Απάντηση του κυρίου Bolkestein εξ ονόματος της Επιτροπής

(6 Αυγούστου 2002)

Σύμφωνα με μελέτη που παρήγγειλε η Επιτροπή πριν από δύο χρόνια,πάρχουν, γενικά, σημαντικές διαφορές στις τιμές των διασυνοριακών συνδρομών, πράγμα που οφείλεται στην ύπαρξη προνομιακών προσφορών για:

- συγκεκριμένα κράτη μέλη·

- συγκεκριμένες κατηγορίες αναγνωστών, όπως σπουδαστές, τουρίστες, επιχειρηματίες·

- καθορισμένη διάρκεια, με παροχή έκπτωσης για τις μακροχρόνιες συνδρομές.

Ως εκ τούτου, για έναν και τον αυτό τίτλοπάρχουν ποικίλες τιμές συνδρομής στις επί μέρους αγορές, ενώ η σύγκριση μεταξύ των τιμών συνδρομής είναι πολύ δύσκολη. Ωστόσο, η σύγκριση των τυποποιημένων ετήσιων συνδρομών μπορεί να παράσχει ένα δείκτη των διασυνοριακών τιμών για τις πωλήσεις συνδρομών.

Όπως και στις εγχώριες αγορές, οι τιμές των διασυνοριακών συνδρομών είναι, γενικά, χαμηλότερες από τις τιμές για μεμονωμένα αντίτυπα, πράγμα που αντανακλά τη βεβαιότητα της πώλησης. Σύμφωνα με τη μελέτη, για τους τίτλους με χαμηλές διασυνοριακές πωλήσεις μέσω συνδρομών φαίνεται ότι χρεώνεται η ίδια τιμή σε όλη την Κοινότητα για ετήσια συνδρομή. Δεδομένου ότι οι περισσότερες από τις εν λόγω συνδρομές παραδίδονται μέσω ταχυδρομικών συστημάτων της χώρας προέλευσης, εφαρμόζεται για τη διανομή ενιαίο κόστος.

Για τους διεθνείς τίτλους, και ιδίως για τους επιχειρηματικούς (οικονομικούς) τίτλους που παρουσιάζουν σημαντικές διασυνοριακές πωλήσεις μέσω συνδρομών, φαίνεται ότι χρεώνονται διαφορετικές τιμές για κάθε αγορά, πράγμα που οφείλεται, μεταξύ άλλων, στα εξής:

- διαφορετικό κόστος διανομής σε κάθε αγορά, εξ αιτίας των εκπτώσεων λόγω ποσότητας και της χρήσης μείγματος δικτύων διανομής:

- ταχυδρομικήπηρεσία από πόρτα σε πόρτα, παρεχόμενη είτε από το εθνικό ταχυδρομικό σύστημα είτε από τον εισαγωγέα [π.χ., στη Γαλλία η Nouvelles messageries de la presse Parisienne (NMPP) προσφέρει στους συνδρομητέςπηρεσία παράδοσης]·

- μερική ταχυδρομικήπηρεσία, με διανομή μαζικής ποσότητας αντιτύπων σε ένα κράτος μέλος, αντιτύπων τα οποία, στη συνέχεια, εισέρχονται στο εθνικό ταχυδρομικό σύστημα·

- εγχώριος ανταγωνισμός και αγοραστική δύναμη.

Οι διακυμάνσεις των συναλλαγματικών ισοτιμιών δεν παίζουν πλέον κανένα ρόλο στην ευρωζώνη.

Όσον αφορά το ζήτημα του περιορισμού των συνδρομητικώνπηρεσιών μόνο στους συνδρομητές που διαμένουν στον τόπο προέλευσης της έκδοσης, επισημαίνεται ότι, για να αποφανθεί κανείς ανπάρχει παραβίαση του κοινοτικού δικαίου ή όχι, χρειάζονται περισσότερες πληροφορίες, ιδίως για τους λόγους για τους οποίους οι εκδότες εφαρμόζουν περιορισμούς αυτού του είδους.